
UN DEBAT SENSIBLE 


Som particularment sensibles als temes emo- 
cionals i de comportament. Ja hem parlat sobre 
la importància de sentir-nos ben valorats pels 
qui ens envolten. Cal, per això, desenvolupar 
capacitats que ens ajudin a adaptar-nos a 
noves situacions i superar algunes estancades. 
Ser conscient dels nostres sentiments ens 
ajudarà a valorar les situacions d'una manera 
calmada, controlar impulsos i proposar-nos fites 
possibles. 


L'autoconfiança, com hem dit, es motiva amb la 
possibilitat de comunicar-nos: expressar i escol- 
tar, reconèixer els esforços, definir bé els pro- 
blemes i optar per la millor solució de totes les 
possibles. És bàsic poder parlar amb algü d'allò 
que ens inquieta, sentir afecte quan més el 
necessitem, identificar emocions i expressar-les 
sense por, amb la seguretat que trobarem 
suport sense que això vulgui dir que ens donin 
la raó en tot. 





Ens interessa verbalitzar com som, com ens 
sentim, això ens encoratja per aprofundir millor 
sobre allò amb què comptem, el que tenim i el 
que podem fer. Per això ens cal esforçar-nos a 
gaudir d'una comunicació clara i sincera, 
expressant sentiments i opinions sense por, 
responent adequadament al que no ens 
agrada, preguntant quan no entenem alguna 
cosa, demanant ajuda quan es necessita, dient 
no al que no ens interessa... 


L'important de posar-se en el lloc de l'altre és 
comprendre diferents formes de veure un pro- 
blema. A això li diem empatia. 


Cada cop s'acosta el temps de trobar-nos i 
veure'ns les cares de prop. Estem preparant 


una tertúlia a l'Ateneu, per fer caliu. 


Fins aviat! 


Bajo los Toldos, Joaquin Sorolla 


